પ્રાપ્ત માહિતી પ્રમાણે આ અંગેની વિગત એવી છે કે, સાયલા તાલુકાના સોરીંભડા ગામના કાનાભાઇ જેસિંગભાઇ ભથાણિયા (ઉ.વ.૪૦) અને તેનો ૧ર વર્ષનો પુત્ર અશ્વિન બંને પિતા-પુત્ર બાઇક પર સાયલાથી નીકળી તેના ગામ તરફ જઇ રહ્યા હતા ત્યારે ઇશ્વરીયા અને સિતાગઢ ગામ વચ્ચે આ અકસ્માત સર્જાયો હતો. સામેથી પુરપાટ ઝડપે આવેલી યુટીલિટી ગાડીએ બાઇકને અડફેટે લઇ જોરદાર ટક્કર મારતા આ પિતા-પુત્ર જમીન પર પટકાયા હતા. બંનેને માથાના અને પેટના ભાગે ગંભીર ઇજા પહોંચતા સારવાર મળે તે પહેલાં જ બંનેના મોત થયા હતા.